વિકાસ માટે વિલોપન એ તો જાણે આ નગરના હાંસિયામાં જીવતા લોકોની નિયતિ છે. શું કોમી કે શું જાતિ રમખાણો હોય કે શું સરકાર વિરોધી આંદોલનો હોય. તેનો સૌથી વધુ ભોગ દલિત,પછાત,ગરીબ બનતા હોય છે. રિવરફ્રન્ટ બંધાય કે કાંકરિયાનું પાણી કેદ કરાય તેને કારણે કે શહેરના અવનવા વિકાસ માટે હાંસિયાના લોકોનું વિલોપન થતું રહે છે. વૈશ્વિક વારસાને યોગ્ય ઠરવા તો આશાભીલ, કર્ણદેવ અને અહમદશાહના વારસદાર અમદાવાદીઓએ,” નહીં વરણ નહીં વેશ” ધરી ,મનના મેળાપીપણાથી તન હેળવાય તેમ કશા ભેદભાવ વિના જોડાજોડ રહેવાનો પડકાર ઉઠાવવો પડશે. કર્ણાવતીના વર્તમાન ખેલંદાઓનું એ ગજું નથી એ બરાબર સમજી લેવું પડશે.